b'\n_START_ARTICLE_\nDoppelganger\n_START_PARAGRAPH_\nAng doppelganger /do\xe2\x80\x93pel\xe2\x80\x93ga\xe2\x80\x93nger/ (sa German: doppelg\xc3\xa4nger na ibig sabihin ay "kadobleng naglalakad") ay isang kababalaghan kung saan ang isang taong nabubuhay ay may mala-multong kapareho na karaniwang tinataglay ang kasalungat o masama nitong ugali. Sa kasalukuyang gamit, ito ay tumutukoy sa isang tao na may kamukha o kaya\'y kapag naaaninagan ang sarili sa gilid ng kanyang paningin, kung saan ito\'y imposibleng maging sariling repleksiyon lamang._NEWLINE_Sa ibang kultura, pinaniniwalaan naghahatid ng kamalasan o naghuhudyat ng karamdaman o panganib ang doppelganger kapag nakita ito ng nakakikilala rito, samantalang pangitain naman ng kamatayan kapag nakita ng sarili ang kanyang doppleganger.'